Sudetenlan

Sudetenland utawa Tlatah Sudetia (basa Jerman: Sudetenland, basa Ceko: Sudety utawa pohraniční území, basa Polen Kraj Sudetów) iku laladan sing saiki ana ing Cékia.

Laladan iki wujud papan dunungé wong Jerman Sudeten (Sudetendeutsch) sing wis dibubaraké Kakaisaran Ostenrik-Honggari nalika taun 1918 ana ing nagara Cekoslovakia. Saka antara taun 1918 - 1939, laladan iki sing ndunungi ètnik Jerman gunggungé 3,5 yuta jiwa. Nalika taun 1939 laladan iki dicaplok déning Adolf Hitler lan diintegrasikaké menyang nagara Jerman. Selang sapérangan wektu sabanjuré, sawisé Konferènsi München, Bohemia lan Moravia lan tegesé kabèh laladan Républik Ceko saiki dicaplok Jerman manèh.

Sawisé Perang Donya II dumadi pangusiran massal lan, ing taraf tinentu, pambantéan marang wong-wong Jerman ing wewengkon iki, minangka aksi balas dendam saka wong-wong Ceko, sanajan akèh ing antarané duwé getih campuran. Warga Jerman iki saiki kasebar ing kabèh pérangan Jerman modhèren.

 Sapérangan kutha ing Sudetenland 

Jeneng ing sisih kiwa iku jeneng Jerman lan ing sisih tengen iku jeneng Ceko:

 Asch (Aš)
 Aussig (Ústí nad Labem)
 Bischofteinitz (Horšovský Tyn)
 Brüx (Most) - wiwit 1930-an wong Ceko rada luwih ndhominasi. Kutha iki diyasa déning paneka saka pagunungan wiwit 1860-an.
 Eger (Cheb)
 Falkenau (Sokolov)
 Franzensbad (Františkovy Lázně)
 Freudenthal (Bruntál)
 Gablonz (Jablonec nad Nisou)
 Grulich (Králíky)
 Iglau (Jihlava) - kanthi sithik wong Ceko, ora mèlu dicaplok Jerman Nazi.
 Jägerndorf (Krnov)
 (Sankt) Joachimsthal (Jáchymov)
 Karlsbad (Karlovy Vary)
 Klattau (Klatovy)
 Komotau (Chomutov) - wiwit akir abad angka 19 dienggoni uga déning sithik wong Ceko.
 Leitmeritz (Litoměřice)
 Lundenburg (Břeclav) - dicaplok Jerman nalika taun 1938 sanajan wis wiwit taun 1915 wong Ceko rada luwih akèh tinimbang wong Jerman. 
 Mährisch-Schönberg (Šumperk)
 Marienbad (Mariánské Lázně)
 Markt Eisenstein (Železná Ruda)
 Mies (Stříbro)
 Oberleutensdorf (Litvínov)
 Olbersdorf (Město Albrechtice)
 Olmütz (Olomouc) - ora mèlu dicaplok taun 1938 
 Reichenberg (Liberec)
 Saaz (Žatec)
 Tetschen (Děčín)
 Troppau (Opava)
 Unterwielands (Gmünd III) (České Velenice)

Kategori:Céko
Kategori:Jerman
Kategori:Ostenrik